Á øllum virkjum og arbeiðsplássum, har ið 10 ella fleiri fólk starvast, skulu trygdarumboð veljast og trygdararbeiðið skipast eftir nærri ásettum reglum. Á hesum virkjum og arbeiðsplássum skulu starvsfólkini á hvørji deild ella arbeiðsøki sínámillum velja trygdarumboð. Arbeiðsleiðarin á eini deild ella arbeiðsøki, ið hevur valt eitt trygdarumboð, skal saman við hesum skipa ein trygdarbólk fyri deildina ella arbeiðsøkið. Eisini skal arbeiðsgevarin minst eina viku, áðrenn trygdarumboð verður sagt upp, kunna Arbeiðs- og brunaeftirlitið, soleiðis at Arbeiðs- og brunaeftirlitið hevur møguleika at kanna viðurskiftini í samband við uppsøgnina. Valið er galdandi fyri 2 ár, ella til arbeiðsvirksemi hjá trygdarumboðnum heldur uppat. Afturval er loyvt. Afturval er loyvt. Um arbeiðsleiðari ella trygdarumboð fara frá sum limir í trygdarbólkinum, fara teir samstundis frá sum limir í trygdarnevndini. Minni enn 10 fólk Har talið av arbeiðsfólki er so lítið, at eingin trygdarskipan verður sett á stovn, skal arbeiðsgevarin syrgja fyri at samstarva um trygdar- og heilsuspurningar. Hetta samstarv skal fremjast við persónligum sambandi millum arbeiðsgevaran, møguligan arbeiðsleiðara og hini, ið starvast á virkinum.